13 A o kile wa rapela ka tlhoafalo o kopa thuso mme wa arabiwa ka gore o etelwe ke Mokeresete mongwe yo o godileng semoyeng yo o neng a go kgothatsa? (Jak. 5:14-16) Kana gongwe o ne wa thusiwa ke puo e e beilweng kwa pokanong ya Bokeresete kana ke tshedimosetso e o e boneng mo go nngwe ya dikgatiso tsa rona. Gantsi Jehofa o araba dithapelo ka ditsela tseno. Ka sekai, fa mogolwane mongwe a sena go baya puo, kgaitsadi mongwe yo o neng a sa tshwarwa sentle gotlhelele mo dibekeng tsa pele ga go bewa puo eo o ne a tla kwa go ene. Go na le gore kgaitsadi yono a ngongorege ka bothata jwa gagwe, o ne a anaanela dintlha dingwe tsa Dikwalo tse di umakilweng mo puong eo. Di ne di ama boemo jo a neng a le mo go jone mme tsa mo gomotsa thata. O ne a itumelela thata go bo a ne a le teng kwa pokanong eo!